
R E F E R A T   D E   A P R O B A R E 
pentru  modificarea Hotărârii Consiliului Local Brad nr. 98/2015 privind predarea către Ministerul Dezvoltării Regionale şi Administraţiei Publice prin Compania Naţională de Investiţii „C.N.I.” S.A. a amplasamentului şi asigurarea condiţiilor
 în vederea  executării obiectivului de investiţii “Reparaţie capitală la clădirea  Cinematograf  Zarandul  Brad”, Municipiul Brad, strada Independenţei, 
nr. 4, judeţul Hunedoara, modificată prin H.C.L. nr. 148/2015



Prin Hotărârea Consiliului Local nr. 98/2015 s-a aprobat finanţarea din bugetul local al Municipiului Brad a cheltuielilor pentru servicii şi lucrări la obiectivul de investiții „REPARAȚIE CAPITALĂ LA CLĂDIREA CINEMATOGRAF ZARANDUL BRAD” în valoare de 308,310 mii lei cu TVA, valoare care, ulterior, prin Hotărârea Consiliului Local nr. 148/2015 a fost modificată.
Prin adresa nr. 54934/2022, Compania Națională de Investiții – S.A. a comunicat terminarea lucrărilor la obiectivul de investiții „REPARAȚIE CAPITALĂ LA CLĂDIREA CINEMATOGRAF ZARANDUL BRAD”, proiect finanțat prin Programul Național de Construcții de Interes Public sau Social, subprogramul „Săli de cinema”, iar prin adresa înregistrată la Primăria Municipiului Brad sub nr. 52065/13.10.2022 a solicitat aprobarea indicatorilor tehnico-economici, conform valorii actualizate a Devizului General.
În urma analizării documentației tehnico-economice prezentate, Consiliul  Tehnico – Economic al Companiei Naţionale de Investiţii „C.N.I.” S.A.  a reavizat favorabil Documentația de avizare a lucrărilor de intervenție la obiectivul de investiții „REPARAȚIE CAPITALĂ LA CLĂDIREA CINEMATOGRAF ZARANDUL  BRAD”.
Aceste cerinţe formulate în cadrul C.T.E. al M.D.R.A.P. au fost însuşite de către proiectantul general S.C. TRIPEXPERT S.R.L. Deva şi cuprinse în Devizul General actualizat, în care finanţarea din bugetul local al Municipiului Brad a cheltuielilor pentru servicii şi lucrări finanţate de către U.A.T Brad, Judeţul Hunedoara va fi în valoare de 382.087,90 lei cu T.V.A., respectiv 321.081,43 lei fără T.V.A., din care C+M = 129.257,50 lei cu T.V.A., respectiv 108.619,75 lei fără T.V.A..
	În contextul celor de mai sus am inițiat prezentul proiect de hotărâre prin care am propus aprobarea modificării Hotărârii Consiliului Local Brad nr. 98/2015 privind predarea către Ministerul Dezvoltării Regionale şi Administraţiei Publice prin Compania Naţională de Investiţii „C.N.I.” S.A. a amplasamentului şi asigurarea condiţiilor în vederea  executării obiectivului de investiţii “Reparaţie capitală la clădirea  Cinematograf  Zarandul  Brad”, Municipiul Brad, strada Independenţei, nr. 4, judeţul Hunedoara, modificată prin H.C.L. nr. 148/2015 și-l supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 -46 din Legea nr. 273/2006 privind finanţele publice locale, cu modificările  şi completările ulterioare, ale  O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale art. 10 din H.G. nr. 907/2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, ale  art.1 alin. 2 lit. h coroborat cu art.2 alin. 1 lit. h, art. 6 și art. 13 din Anexa 3 Programul Național de Construcții de interes public sau social din O.G. nr. 25/2001 privind înființarea Companiei Naționale de Investiții „C.N.I.”- S.A., cu modificările și completările  ulterioare, ale art.129 alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

